ประกาศคณะกรรมการควบคุมยาเสพติดให้โทษประกาศคณะกรรมการควบคุมยาเสพติดให้โทษเรื่อง กำหนดหลักเกณฑ์วิธีการ และเงื่อนไขในการตรวจหรือทดสอบว่าบุคคลหรือกลุ่มบุคคลใดมียาเสพติดให้โทษอยู่ในร่างกายหรือไม่ โดยที่เป็นการสมควรกำหนดหลักเกณฑ์วิธีการ และเงื่อนไขในการตรวจหรือทดสอบว่าบุคคลหรือกลุ่มบุคคลใดมียาเสพติดให้โทษอยู่ในร่างกายหรือไม่เพื่อให้พนักงานฝ่ายปกครองหรือตำรวจหรือพนักงานเจ้าหน้าที่ตามกฎหมายว่าด้วยยาเสพติดให้โทษสามารถใช้อำนาจในการตรวจหรือทดสอบดังกล่าวในกรณีจำเป็นและมีเหตุอันควรเชื่อได้ว่าบุคคลหรือกลุ่มบุคคลใดเสพยาเสพติดให้โทษซึ่งจะทำให้การแก้ไขปัญหาเกี่ยวกับยาเสพติดให้โทษมีประสิทธิภาพมากยิ่งขึ้นอาศัยอำนาจตามความในมาตรา๑๓ (๗) และมาตรา ๕๘/๑ วรรคสามแห่งพระราชบัญญัติยาเสพติดให้โทษ พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติยาเสพติดให้โทษ (ฉบับที่๕) พ.ศ. ๒๕๔๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๓๙ มาตรา ๔๘ มาตรา ๕๐ มาตรา ๒๓๗และมาตรา ๒๓๘ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย คณะกรรมการควบคุมยาเสพติดให้โทษออกประกาศไว้ดังต่อไปนี้ข้อ๑ ในประกาศนี้การตรวจหรือทดสอบหายาเสพติดให้โทษ หมายความว่าการตรวจหรือทดสอบหาชนิดหรือปริมาณยาเสพติดให้โทษในร่างกายของบุคคลหรือกลุ่มบุคคลอันเกิดจากการเสพยาเสพติดให้โทษในประเภท๑ ประเภท ๒ หรือประเภท ๕ ตามกฎหมายว่าด้วยยาเสพติดให้โทษ โดยวิธีการทางวิทยาศาสตร์ผู้มีอำนาจตรวจหรือทดสอบ หมายความว่าพนักงานฝ่ายปกครองหรือตำรวจหรือพนักงานเจ้าหน้าที่ตามที่รัฐมนตรีประกาศกำหนดให้มีอำนาจตรวจหรือทดสอบ หรือสั่งให้รับการตรวจ หรือทดสอบหายาเสพติดให้โทษผู้รับการตรวจหรือทดสอบ หมายความว่า ผู้รับการตรวจหรือทดสอบหายาเสพติดให้โทษในร่างกายโดยผู้มีอำนาจตรวจหรือทดสอบหรือโดยคำสั่งของผู้มีอำนาจตรวจหรือทดสอบข้อ๒ในการตรวจหรือทดสอบหายาเสพติดให้โทษให้ผู้มีอำนาจตรวจหรือทดสอบแสดงความบริสุทธิ์ก่อนที่จะทำการตรวจหรือทดสอบโดยให้แสดงเอกสารเพื่อแสดงตนว่าเป็นผู้ได้รับมอบหมายให้มีอำนาจหน้าที่ในการตรวจหรือทดสอบและแจ้งเหตุอันควรเชื่ออันนำมาซึ่งการตรวจหรือทดสอบดังกล่าวพร้อมทั้งแจ้งให้ทราบถึงขั้นตอนการตรวจหรือทดสอบข้อ๓ การตรวจหรือทดสอบหายาเสพติดให้โทษให้ตรวจหรือทดสอบจากปัสสาวะของผู้รับการตรวจหรือทดสอบ โดยให้ปฏิบัติตามวิธีการตรวจหรือทดสอบของชุดน้ำยาตรวจสอบหรือเครื่องมือแต่ละชนิดข้อ๔การเตรียมการในการตรวจหรือทดสอบหายาเสพติดให้โทษให้ถือปฏิบัติ ดังนี้(๑) จัดให้มีบริเวณสำหรับผู้เข้ารับการตรวจหรือทดสอบเพื่อดำเนินการตรวจหรือทดสอบหรือเก็บปัสสาวะภายในระยะเวลาเท่าที่จำเป็นแห่งกรณีเพื่อให้การตรวจหรือทดสอบหรือเก็บปัสสาวะเสร็จสิ้นไปโดยเรียบร้อยภายในสถานที่มิดชิดจากบุคคลภายนอก(๒) จัดให้มีเจ้าหน้าที่ของรัฐทำหน้าที่เป็นผู้ช่วยในการตรวจหรือทดสอบเพื่อให้เป็นไปด้วยความเรียบร้อยและทันเหตุการณ์โดยอยู่ภายใต้การกำกับดูแลของผู้มีอำนาจตรวจหรือทดสอบ(๓) จัดให้มีอุปกรณ์ในการเก็บปัสสาวะโดยให้ใช้ขวดแก้วหรือขวดพลาสติกปากกว้างพร้อมฝาปิดที่สะอาดและแห้งมีขนาดบรรจุไม่น้อยกว่า ๖๐ มิลลิลิตรมีอุปกรณ์สำหรับผนึกฝาปิดภาชนะเพื่อป้องกันการสับเปลี่ยนตัวอย่างและให้มีฉลากและกระดาษกาวเพื่อใช้สำหรับปิดผนึกขวดตัวอย่างปัสสาวะด้วยข้อ๕ วิธีเก็บปัสสาวะให้ถือปฏิบัติดังนี้(๑) จัดให้มีผู้ควบคุมการถ่ายปัสสาวะของผู้รับการตรวจหรือทดสอบทุกครั้งทั้งนี้เพื่อป้องกันมิให้มีการกระทำใด ๆที่ทำให้ปัสสาวะนั้นเกิดการเจือจางหรือสับเปลี่ยนตัวอย่าง(๒) ให้ทำบันทึกข้อมูลเกี่ยวกับการเก็บตัวอย่างปัสสาวะและผลการตรวจหรือทดสอบตามแบบต.๑ ต.๒ และ ต.๓ที่กำหนดไว้ท้ายประกาศนี้(๓) บันทึกหมายเลขประจำขวด ชื่อ ชื่อสกุลและอายุของผู้รับการตรวจหรือทดสอบ วัน เวลา และหน่วยงานที่เก็บตัวอย่างพร้อมทั้งลายมือชื่อของเจ้าของปัสสาวะและลายมือชื่อของผู้ควบคุมการเก็บตัวอย่างปัสสาวะนั้นบนฉลากปิดขวดเก็บปัสสาวะ(๔) ให้ขวดเก็บปัสสาวะแก่ผู้รับการตรวจหรือทดสอบเพื่อนำไปถ่ายปัสสาวะใส่ขวดดังกล่าว จำนวนประมาณ ๓๐ มิลลิลิตรข้อ๖การตรวจหรือทดสอบหายาเสพติดให้โทษในเบื้องต้น ให้ผู้มีอำนาจตรวจหรือทดสอบกระทำต่อหน้าผู้รับการตรวจหรือทดสอบและให้ถือปฏิบัติโดยใช้เครื่องมือหรือชุดน้ำยาตรวจสอบของกรมวิทยาศาสตร์การแพทย์กระทรวงสาธารณสุขหรือหน่วยงานอื่นของรัฐหรือผลิตภัณฑ์ที่ได้รับการรับรองจากสำนักงานคณะกรรมการอาหารและยาข้อ๗ ในกรณีที่ตรวจหรือทดสอบในเบื้องต้นตามข้อ๖ พบว่าบุคคลนั้นอาจเป็นผู้เสพยาเสพติดให้โทษให้ผู้มีอำนาจตรวจหรือทดสอบจดบันทึกข้อมูลและรายละเอียดเกี่ยวกับชื่อ ภูมิลำเนาหรือสถานที่อยู่ที่สามารถจะเรียกตัวหรือออกหมายเรียกมาเพื่อดำเนินคดีได้เมื่อมีการตรวจสอบยืนยันผลแล้วพบว่าเป็นผู้มียาเสพติดให้โทษในร่างกายข้อ๘ในการตรวจหรือทดสอบหายาเสพติดให้โทษในเบื้องต้นนั้นเมื่ออ่านผลแล้วให้แจ้งผลการตรวจหรือทดสอบแก่ผู้รับการตรวจหรือทดสอบโดยห้ามเปิดเผยผลการตรวจหรือทดสอบแก่ผู้ที่ไม่มีหน้าที่เกี่ยวข้องและให้เก็บรักษาผลการตรวจหรือทดสอบไว้เป็นเอกสารลับในกรณีที่ปรากฏผลบวกตามคู่มือวิธีการตรวจหรือทดสอบของเครื่องมือหรือชุดน้ำยาตรวจสอบในข้อ๖ให้ผู้มีอำนาจตรวจหรือทดสอบหรือเจ้าหน้าที่ของรัฐซึ่งทำหน้าที่เป็นผู้ช่วยที่ทำการตรวจหรือทดสอบหายาเสพติดให้โทษปิดขวดเก็บปัสสาวะที่เหลือของผู้รับการตรวจหรือทดสอบนั้นให้สนิทพร้อมทั้งผนึกปากขวดด้วยแถบกาวโดยมีลายมือชื่อของผู้ทำการตรวจหรือทดสอบและผู้รับการตรวจหรือทดสอบกำกับไว้แล้วให้รีบจัดส่งขวดเก็บตัวอย่างปัสสาวะดังกล่าวไปยังหน่วยงานใดหน่วยงานหนึ่งตามข้อ๙ โดยเร็วในสภาพที่แช่เย็น เพื่อตรวจยืนยันผลข้อ๙ ให้หน่วยงานดังต่อไปนี้มีอำนาจตรวจยืนยันผลว่าผู้รับการตรวจหรือทดสอบมียาเสพติดให้โทษอยู่ในร่างกายหรือไม่(๑) สถาบันนิติเวชวิทยา สำนักงานแพทย์ใหญ่สำนักงานตำรวจแห่งชาติ(๒) กองพิสูจน์หลักฐานหรือกองกำกับการวิทยาการเขตสำนักงานวิทยาการตำรวจ สำนักงานตำรวจแห่งชาติ(๓) สำนักงานคณะกรรมการป้องกันและปราบปรามยาเสพติดกระทรวงยุติธรรม(๔) สำนักยาและวัตถุเสพติดหรือศูนย์วิทยาศาสตร์การแพทย์ กรมวิทยาศาสตร์การแพทย์ กระทรวงสาธารณสุข(๕) สถาบันยาเสพติดธัญญารักษ์หรือศูนย์บำบัดรักษายาเสพติด กรมการแพทย์กระทรวงสาธารณสุข(๖) โรงพยาบาลของรัฐ(๗) หน่วยงานอื่นของรัฐหรือสถาบันอื่นที่คณะกรรมการควบคุมยาเสพติดให้โทษกำหนดเมื่อหน่วยงานตามวรรคหนึ่งได้ดำเนินการตรวจยืนยันแล้วให้ถือว่าบุคคลหรือกลุ่มบุคคลนั้นเป็นผู้มียาเสพติดให้โทษอยู่ในร่างกายข้อ๑๐ในกรณีจำเป็นและเพื่อประโยชน์ต่อการตรวจหรือทดสอบหายาเสพติดให้โทษในร่างกายให้ผู้มีอำนาจตรวจหรือทดสอบสั่งให้ผู้ที่มีเหตุอันควรเชื่อว่าเสพยาเสพติดให้โทษไปรับการตรวจหรือทดสอบหายาเสพติดให้โทษภายใต้การกำกับดูแลของผู้มีอำนาจตรวจหรือทดสอบดังกล่าว ทั้งนี้ภายในระยะเวลาและสถานที่ที่กำหนดในคำสั่ง โดยคำนึงถึงความเหมาะสมและความเป็นธรรมตามควรแก่กรณีให้นำความในข้อ๒ และข้อ ๙ มาใช้บังคับโดยอนุโลมข้อ๑๑[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ ๑๑เมษายน พ.ศ. ๒๕๔๖ภักดี โพธิศิริรองปลัดกระทรวงปฏิบัติราชการแทนปลัดกระทรวงสาธารณสุขประธานกรรมการควบคุมยาเสพติดให้โทษ[ดูข้อมูลจากภาพกฎหมาย]สุภาพร/พิมพ์๑ ตุลาคม ๒๕๔๖มัตติกา/แก้ไข๓ พฤศจิกายน ๒๕๔๖อรรถชัย/สุมลรัตน์/ตรวจ๓ พฤศจิกายน ๒๕๔๖A+Bธนวัชร/ปรับปรุง๑๕ มิถุนายน ๒๕๖๐[๑] ราชกิจจานุเบกษาเล่ม ๑๒๐/ตอนพิเศษ ๖๐ ง/หน้า ๔๖/๒๘ พฤษภาคม ๒๕๔๖